cyanic-selkie/wikianc huggingface dataset:
विकीर्णन (डायसपोरा)
भारतीय डायसपोरा
भारतीय डायसपोरा न केवल सामाजिक दृष्टि से महत्त्वपूर्ण है, बल्कि राजनीतिक दृष्टि से भी उसका महत्व विश्व के दूसरे डायसपोरा समाजों से अधिक है। उपनिवेशवाद विरोधी आंदोलन का इतिहास गवाह है कि दक्षिण अफ़्रीका के भारतीयों के बीच ही गाँधी ने अहिंसक आंदोलन और सत्याग्रह के सबसे पहले प्रयोग किये थे। श्रीलंका में हिंसक अलगाववादी आंदोलन चलाने वाला ईलम संगठन भारतवंशी तमिलों का ही है। उत्तरी अमेरिका के भारतीय भारत में चलने वाली वामपंथी (पीपुल्स एसोसिएशन ऑफ़ नॉर्थ अमेरिका के भारत के नक्सलवादी गुटों के साथ संबंध रहे हैं) और दक्षिणपंथी (अमेरिका, ब्रिटेन और कनाडा के प्रवासी भारतीय विश्व हिंदू परिषद् के हिंदुत्ववादी कार्यक्रम का समर्थन करते रहे हैं) वे दोनों तरह की राजनीति से जुड़े हुए हैं। प्रवासी भारतीय हिंदू धर्म के भूमण्डलीकरण की प्रक्रिया और उसके माध्यम से उसमें आने वाले परिवर्तनों के भी ज़िम्मेदार माने जाते हैं।
भारत सरकार इस डायसपोरा समाज को दो तकनीकी श्रेणियों में रख कर परिभाषित करती है : अनिवासी भारतीय या प्रवासी भारतीय (एनआरआई) और भारतीय मूल का व्यक्ति (पीआईओ)। 'नॉन रेजीडेंड' का मतलब है प्रवासी भारतीय जो भारतवंशी तो है पर भारत के बाहर पैदा हुआ है और स्थाई रूप से बाहर ही रहता है और अपनी निवास के देश का नागरिक है। 'परसन ऑफ़ इण्डियन ऑरिजन' का मतलब है भारतीय मूल का वह व्यक्ति जो भारत का नागरिक नहीं है। कम से कम चार पीढ़ियों से विदेश में रहने वाले व्यक्ति को पीआईओ का दर्जा मिल सकता है। पीआईओ कार्ड रखने वाले पुरुष की पत्नी भी वह कार्ड रख सकती है, भले ही वह भारतीय मूल की न हो। पीआईओ कार्डधारकों पर वे पाबंदियाँ नहीं होतीं जो विदेशी नागरिकों पर लगायी जाती हैं। यानी उन्हें वीज़ा और काम करने के परमिट पर कोई रोक नहीं है। न ही उन पर किसी तरह के आर्थिक प्रतिबंध लगाये जाते हैं।
जनवरी, 2006 से भारत सरकार ने ‘ओवरसीज़ सिटीज़नशिप ऑफ़ इण्डिया’ (ओसीआई) की स्कीम शुरू की है जिसके तहत प्रवासियों को आज़ादी के बाद पहली बार एनआरआई और पीआईओ को सीमित किस्म की दोहरी नागरिकता देने का प्रावधान किया गया है। समझा जाता है कि धीरे-धीरे ओसीआई स्कीम पीआईओ स्कीम की जगह ले लेगी।
इतिहास को देखा जाए तो रोमानी लोगों या जिप्सियों की बड़ी संख्या के भारत से जा कर दूसरे देशों में बसने से भारतीय डायसपोरा की शुरुआत होती है। भाषाई और जेनेटिक प्रमाण बताते हैं कि जिप्सियों का उद्गम मध्य भारत में है। ग्यारहवीं सदी में वे यहीं से उत्तर-पश्चिम की तरफ़ बढ़े और ईसा से ढाई सौ साल पहले उन्होंने पंजाब के इलाके में कई सदियाँ बितायीं। 500 से 1000 ईस्वी के बीच कई लहरों में रोमानी लोगों ने दुनिया के पश्चिमी हिस्से की तरफ़ गमन किया। मध्य एशिया के डोम और भारत के बंजारे रोमानी समाज के बचे हुए प्रतिनिधि ही माने जाते हैं। चोल राजाओं और बौद्धों के सैनिक अभियानों के कारण भारतीय प्रभाव दक्षिण-पूर्वी एशिया तक पहुँचा और सुमात्रा, मलय द्वीप और बाली में भारतीय डायसपोरा का आधार बना। सोलहवीं सदी के मध्य में भारतीय व्यापारी मध्य एशिया और फ़्रांस के इलाकों में पहुँचे और उनका एक हिस्सा वहीं बस गया। अट्ठारहवीं सदी तक मास्को और सेंट पीटर्सबर्ग में भी भारतीय मौजूदगी दिखाई पड़ती है।  उन्नीसवीं सदी से ब्रिटिश राज की समाप्ति तक भारतीय श्रमिकों को करारबंद करके बँधुआ मज़दूरों के रूप में मॉरीशस, गुयाना, कैरीबियाई द्वीपों, फ़ीज़ी, सूरीनाम और पूर्वी अफ़्रीका के बाग़ानों में काम करने के लिए ले जाया जाने लगा। चूँकि ब्रिटिश संसद ने 1834 में दास प्रथा का उन्मूलन कर दिया था, इसलिए इन बागानों में श्रमिकों की कमी पड़ने लगी थी। भारतीय श्रमिकों ने इनकी जगह ली। अंग्रेज़ उपनिवेशवादी भारतीय श्रमिकों को श्रीलंका, बर्मा और ब्रिटिश मलाया के चाय बागानों में काम करने के लिए भी ले गये।
स्वतंत्रता के बाद अमेरिकी और युरोपीय अर्थव्यवस्थाओं द्वारा दिये गये अवसरों का लाभ उठाने के लिए डॉक्टरों और अन्य पेशों में प्रशिक्षित भारतवासी विदेश गये। सत्तर के दशक में मध्य-पूर्व के देशों में आये तेल बूम से पैदा हुए अवसरों का लाभ उठाने के लिए बड़ी संख्या में भारतवासी खाड़ी देशों में काम करने के लिए गये। नब्बे के दशक में आये सॉफ्टवेयर बूम के चलते अमेरिकी और पश्चिमी देशों की अर्थव्यवस्थाओं ने भी बहुत से प्रशिक्षित भारतीयों को अपनी ओर आकर्षित किया।
भारतवंशियों को अपनी रिहाइश के देशों में बसने के लिए काफ़ी संघर्ष करना पड़ा है। युगांडा में ईदी अमीन की सरकार द्वारा एशियाइयों के विरुद्ध चलाई गयी मुहिम के दौरान भारतीयों को सबसे ज़्यादा नुकसान उठाना पड़ा था। फ़ीज़ी में भारतवासी मूल निवासियों के राजनीतिक कोप का सामना कर चुके हैं। ब्रिटेन, कनाडा और अमेरिका में उन्हें गोरों की नस्ली घृणा का मुकाबला करना पड़ा है। ऑस्ट्रेलिया में 2009-10 के दौरान भारतीय छात्रों ने अमानवीय हिंसा के घाव झेले हैं।
कहा जाता है कि ऑस्ट्रेलिया में भारतीयों का आगमन उस ज़माने में हुआ था जब वहाँ ऊँटों के ज़रिये संचार व्यवस्था चलती थी। इन भारतीयों को 'अफ़ग़ान' कहा जाता था और वे मेलबर्न और अन्य ऑस्ट्रेलियायी केंद्रों के बीच सूत्र की भूमिका निभाते थे। आज ऑस्ट्रेलिया में करीब 2,60,000 भारतीय रहते हैं जिनमें ज़्यादातर हिंदू और सिक्ख हैं। कनाडा में भारतीयों का आगमन उन्नीसवीं सदी में शुरू हुआ। उन्हें गोरी चमड़ी के कनाडियनों के नस्ली हमलों का सामना करना पड़ा। 1919 तक कनाडा की सरकार इन्हें अपनी पत्नी और बच्चों को लाने की इजाज़त नहीं देती थी। इसके बाद भारतीयों पर कोटा सिस्टम थोपा गया जो 1967 तक जारी रहा। आज चीनियों के बाद भारतीय कनाडा में हर साल आने वाले विदेशियों में सबसे ज़्यादा हैं। कैरीबियन द्वीप समूहों में 1838 से 1917 के बीच पचास लाख से अधिक भारतीय करारबंद श्रमिकों के रूप में बाग़ानों में काम करने के लिए लाये गये। इनमें से ज़्यादातर पूर्वी उत्तर प्रदेश और पश्चिमी बिहार के थे। आज जमैका और सेंट विंसेंट जैसे देशों में भारतीय-कैरेबियन मूल के लोग सबसे बड़े जातीय समूहों की रचना करते हैं। बहामा, बारबाडोस, बेलिज़, फ्रेंच गुआना, ग्रेनेडा, पनामा, सेंट लूसिया और हैती में भी उनकी आबादी है। इन भारतीयों ने तरह-तरह की कठिनाइयों का सामना करते हुए इन द्वीपों के विकास में उल्लेखनीय भूमिका का निर्वाह किया है। ब्रिटेन में रहने वाला प्रवासी भारतीय समुदाय मोटे तौर पर तीसरी पीढ़ी से गुज़र रहा है और संख्या के लिहाज़ से दूसरे नम्बर पर आता है। उनसे अधिक जनसंख्या केवल अमेरिका और कनाडा के भारतवंशियों की ही है। अप्रैल, 2001 की जनगणना के अनुसार वहाँ 4,051,0800 भारतीय रहते हैं जिनमें सत्तर प्रतिशत संख्या पंजाबियों की है। बाकी 30 प्रतिशत में अधिकांश बंगाली और गुजराती हैं। अधिकतर भारतीय लंदन, मिडलैण्ड, नॉर्थ वेस्ट और यार्कशायर में रहते हैं। इंग्लैण्ड में अंग्रेज़ी के बाद सबसे ज़्यादा बरती जाने वाली भाषा पंजाबी है। ब्रिटिश संस्कृति और खान-पान पर भारतीय प्रभाव भी दिखने लगा है।
उत्तरी अमेरिका में भारतीय समुदाय की रिहाइश अब सौ साल से ज़्यादा पुरानी हो चुकी है। शुरुआती प्रवासियों में ज़्यादातर सिक्ख थे। 1889 में पहला हिंदू परिवार अमेरिका पहुँचा तो वहाँ की सरकार ने उसके लिए मंदिर का निर्माण करवाया। इससे आकर्षित हो कर और हिंदुओं ने अमेरिका की राह पकड़ी। इसके बाद अमेरिका में कई मंदिर दिखने लगे। लेकिन, सरकार ने सिक्खों को अपने गुरुद्वारे बनाने की यह मान कर इजाज़त नहीं दी कि उनका सम्प्रदाय हिंदू धर्म से ही निकला है इसलिए अगर वे पूजा करना चाहें तो मंदिरों में कर सकते हैं। 1911 में कनाडा में पहला गुरुद्वारा बना। आज कनाडा में कई गुरुद्वारे हैं, पर अमेरिका में अब भी उनकी संख्या बहुत कम है। शुरू में एशियाई स्त्रियों को अमेरिका आने की अनुमति नहीं थी, इसलिए बहुत दक्षिण ऐशियाई पुरुषों ने मैक्सिकन औरतों से शादियाँ कीं। प्रवासियों को इस दौर में अमेरिकन नागरिकता नहीं दी गयी। द्वितीय विश्वयुद्ध के बाद अमेरिकन आव्रजन नीति में परिवर्तन हुआ और लगभग आधी शताब्दी के बाद भारतवंशियों को अपने परिवार बुलाने और नागरिकता समेत वोट डालने के अधिकार मिले। इसके बाद परिस्थिति अनुकूल हो जाने के बाद पचास, साठ, सत्तर और अस्सी के दशक में विभिन्न चरणों में भारतीय छात्रों, डॉक्टरों, इंजीनियरों और अन्य हुनरमंद कर्मचारियों के रूप में अमेरिका गये और वहीं बस गये। शुरुआत में सिक्ख और पंजाबी अधिक थे, पर बाद के चरणों में गुजराती और दक्षिण भारतीय प्रवासी बने। नब्बे के दशक और नयी सदी के शुरुआती सालों में हुई सूचना क्रांति ने सबसे बड़ी संख्या में भारतीयों को अमेरिका की तरफ़ आकर्षित किया। आज अमेरिकी सार्वजनिक जीवन में भी भारतीयों की अच्छी-ख़ासी उपस्थिति है। न्यूयॉर्क में सबसे अधिक भारतीय रहते हैं और ऐसा कोई महानगरीय क्षेत्र नहीं है जिसमें भारतीय समुदाय मौजूद न हो।
माधवेंद्र बनर्जी
एयर वाइस मार्शल माधवेंद्र बनर्जी, महावीर चक्र, वायु सेना पदक (4 जनवरी 1934―17 नवंबर 2019) भारतीय वायु सेना के एक पूर्व अधिकारी और भारत के दूसरे सर्वोच्च वीरता पुरस्कार महावीर चक्र के वायु सेना पदक के प्राप्तकर्ता थे।
प्रारंभिक जीवन
एयर वाइस मार्शल माधवेंद्र बनर्जी का जन्म 4 जनवरी 1934 को कोलकाता, भारत में हुआ था। उनके पिता का नाम श्री टीके बनर्जी था।
ग्रैंड हयात गोवा
ग्रैंड हयात गोवा, भारत के गोवा राज्य के बंबोलीं खाड़ी स्थित एक पांच सितारा लक्जरी होटल है। 1990 में डिज़ाइन किए गये इस होटेल का निर्माण 1995 में डायनामिक्स ग्रुप द्वारा शुरू किया गया। डीबी समूह के गठन के बाद, फिर उनके (डीबी समूह) द्वारा किया गया था। पूरे देश में रियल एस्टेट क्षेत्र में संकट के कारण काम कुछ वर्षों के लिए के बीच में निलंबित कर दिया गया था। 2005 के अंत मे इस परियोजना को पूरा करने के लिए काम फिर प्रारंभ किया गया था। 22 दिसंबर, 2009 डीबी हॉस्पिटालिटी ने भारत में 5 हयात होटेलों के लिए, हयात इंटरनेशनल के साथ एक समझौते पर हस्ताक्षर किए।
यह होटल बंबोलीं, उत्तरी गोवा में 28 एकड़ जमीन पर 5,500 करोड़ रुपये की लागत से बनाया गया है। यह गोवा, भारत में दूसरी हयात होटल है और इसमे 312 कमरे हैं । जिसका एक दिन का किराया कितना 10 से 20 हजार रूपए है
इतिहास [संपादित करें]
इस की ज़मीन का स्वामितव एक स्थानीय गोवा परिवार "सिनरिस" के पास था और बड़े पैमाने पर नारियल के पेड़ और कुछ अन्य फलों के पेड़ होने के कारण यह "बाग भूमि" के रूप में चिन्हित किया गया था। सन 1992 और 1993 के दौरान यह डायनामिक्स ग्रुप की होल्डिंग कंपनी गोअन रियल एस्टेट & कंस्ट्रक्शन लिमिटेड (जो बाद में प्राइवेट लिमिटेड कंपनी में बदल गयी) के द्वारा खरीदी गई।
1995 के मध्य के दौरान एक भव्य होटल के लिए योजना बनाई गई थी और इसके अनुसार निर्माण अपेक्षित अनुमतियों की प्राप्ति के बाद शुरू किया गया था।
इस संपत्ति के दक्षिणी किनारे पर एक निजी चैपल और क्रॉस था, इन दोनों को बरकरार रखा गया है। चैपल को मजबूती प्रदान कारने और मजबूती बहाल करने के लिए की योजना वर्तमान मे बनाई गई है। होटल मे मौजूद कई फलदार वृक्षों की प्रचुर मात्रा में और बरगद के पेड़ और बंबोलीं खाड़ी का पास मे होना अद्भुत का एहसास कराता हैं।
इस संपति के पुराने मालिकों का पास में एक छोटा सा बंगला था जिसे ध्वस्त कर पास में उनके लिए एक नयी संपत्ति बनाई गयी। इसके अलावा इस संपत्ति के सभी किरायेदारों को भूखंडों उपलब्ध कराए गये हैं या घरों का निर्माण करने के लिए उन्हें वित्तीय क्षतिपूर्ति दिए गए हैं।
इस होटल की वास्तुकला 17 वीं शताब्दी के पुर्तगाली वास्तुकला के आधार पर वास्तुकार चंद्रशेखर कानेटकर, इंटीरियर्स जीए डिजाइन, यूके एवं परिदृश्य निर्माण “इंटरण इंक”, इंडोनेशिया के द्वारा किया गया था। इस होटल का स्वामितव 11 जुलाई 2010 को प्राप्त हुआ था और सभी लाइसेंस और अनुमोदनो के बाद होटल का परिचालन प्रारंभ किया गया था। 1 अगस्त 2011 को यह होटल ग्रांड हयात, गोवा के रूप में खोला गया था।
होटल [संपादित करें]
इस होटल मे कुल 312 कमरे हैं और इनसे बंबोलीं खाड़ी का मनोहारी दृश्य दिखाई देता हैं। ग्रैंड हयात गोवा, उष्णकटिबंधीय बागानों के 28 एकड़ में फैला हुआ है। यह होटल गोवा के बंबोलीं में स्थित है, और राजधानी पणजी से 7 किमी और डाबोलिम हवाई अड्डे से 25 किलोमीटर दूर स्थित है।
अवॉर्ड्स [संपादित करें]
2014 चूल्हा - बेस्ट इंडियन रेस्टोरेंट - टाइम्स फुड अवॉर्ड्स
2014 द डाइनिंग रूम - बेस्ट ऑल दे डाइनिंग/कॉफी शॉप - टाइम्स फुड अवॉर्ड्स
2013 बेस्ट लगजरी फॅमिली होटेल - वर्ल्ड लगजरी होटेल अवॉर्ड्स
2013 टॉप 25 प्रेसिडेन्षियल स्यूयीट्स इन इंडिया – ट्रॅवेल & लीजर मॅगज़ीन
2013 चूल्हा - बेस्ट इंडियन रेस्टोरेंट - टाइम्स फुड अवॉर्ड्स
2013 थे वरॅंडा - बेस्ट ग्रिल रेस्टोरेंट - टाइम्स फुड अवॉर्ड्स
2013 बेस्ट इंटरनॅशनल होटेल – बिज़्नेस गोवा अवॉर्ड्स फॉर कॉर्पोरेट एक्सलेन्स
2012 बेस्ट न्यू होटेल - कॉंडनॅस्ट ट्रॅवेलर (उस) हॉट लिस्ट
2012 शामना स्पा - बेस्ट न्यू स्पा - कॉंड नॅस्ट ट्रॅवेलर (उस) हॉट लिस्ट
2012 फॅवुरेट न्यू होटेल इंडिया (#1) - कॉंडनॅस्ट ट्रॅवेलर इंडिया रीडर्स' ट्रॅवेलर अवॉर्ड्स
2012 द वरॅंडा - बेस्ट ग्रिल रेस्टोरेंट - टाइम्स फुड अवॉर्ड्स
2012 द डाइनिंग रूम - बेस्ट ऑल दे डाइनिंग/कॉफी शॉप -टाइम्स फुड अवॉर्ड्स
तोकमोक
तोकमोक ( किरगिज़: Токмок, अंग्रेज़ी: Tokmok ) मध्य एशिया के किर्गिज़स्तान देश के चुय प्रांत में एक शहर है। यह किर्गिज़स्तान के उत्तर में राष्ट्रीय राजधानी बिश्केक से पूर्व में चुय नदी और काज़ाख़स्तान की सरहद के पास स्थित है। सन् २००४ से १९ अप्रैल २००६ तक यह चुय प्रांत की राजधानी भी रहा था।
विवरण और इतिहास
तोकमोक चुय नदी की वादी के बीच में स्थित है और इस क्षेत्र पर बहुत से राज्य और साम्राज्य हज़ारों सालों से झगड़ते आए हैं। तोकमोक से ७ किमी दक्षिण-पश्चिम पर गोएकतुर्कों की पश्चिमी तुर्की ख़ागानत की राजधानी और रेशम मार्ग पर स्थित महत्वपूर्ण अक-बेशिम ( Ak-Beshim ) शहर के खँडहर स्थित हैं। चीन के तंग राजवंश काल में प्रसिद्ध होने वाला चीनी कवि ली बाई ( Li Bai ) और तुर्की भाषा के एक महत्वपूर्ण ग्रन्थ कूतादगू बिलिग ( Kutadgu Bilig ) का रचियता युसुफ़ ख़ास​ हाजिब बालासगूनी दोनों यही अक-बेशिम में पैदा हुए थे।
पुरातत्व-विशेषज्ञों के अनुसार तोकमोक से १५ किमी दक्षिण में सोग़दाईयों का बालासगून शहर स्थित था जो काराख़ानी ख़ानत की राजधानी भी रहा। यहाँ पर ११वीं सदी में बनी बुराना मीनार खड़ी है। यहाँ एक टीला है जो कभी एक छोटा सा क़िला हुआ करता था। इसके अलावा यहाँ क़ब्रों के पत्थर और बाल-बाल (पूर्वजों की यादगार के रूप में तराशी गई शिलाएँ) मिलते हैं। इस क्षेत्र में कुछ स्किथी लोगों के अवशेष भी मिले थे लेकिन वे अब अन्य शहरों के संग्रहालयों में प्रदर्शित हैं।
तोकमोक के स्थल पर बस्ती की स्थापना ख़ोक़न्द​ की ख़ानत​ ने १८३० ईसवी के आसपास उस राज्य के उत्तरी क्षेत्र में एक फ़ौजी छावनी और क़िला बनाने के लिए की थी। ३० साल बाद, जब इस क्षेत्र पर रूसी साम्राज्य का क़ब्ज़ा स्थापित हो रहा था, तब उन्होंने यह क़िला ढा दिया। १३ मई १८६४ को रूसी कर्नल मिख़ाईल चेरन्यानेव​ ( Михайл Черняев, Mikhail Chernyayev ) ने आधुनिक तोकमोक शहर की स्थापना करी। १८७८ में चुय नदी में बाढ़ के प्रकोप से अधिकांश शहर नष्ट हो गया जिस से बहुत से सरकारी दफ़्तर बिश्केक चले गए और तोकमोक शहर का महत्व घटा। किरगिज़ भाषा में 'तोकमोक' शब्द का अर्थ 'हथौड़ा' होता है।
विफलता माध्य समय
रिपेयर न होने योग्य प्रणालियों के लिये विफलता माध्य समय (Mean time to failure / MTTF) वह अवधि है जितने देर बाद प्रणाली के विफल होने का अनुमान है। (Mean time to failure describes the expected time to failure for a non-repairable system.)
माना हम तीन एकसमान उपकरणों का परीक्षण कर रहे हैं। तीनों को हम शून्य समय पर चालू कर देते हैं। पहला सिस्टम १० घण्टे बाद विफल हो जाता है, दूसरा सिटम शून्य समय से १२ घण्टे बाद विफल होता है तथा तीसरा सिस्टम शून्य समय से १३ घण्टे बाद विफल होता है। तो हम कहेंगे कि इस उपकरण का MTTF = (१० + १२ + १३ ) / ३ = ११.६६६७ घण्टे
रेलवे की २५ किलोवोल्ट विद्युत प्रणाली
आजकल पूरे विश्व में विद्युत रेलगाड़ियों को चलाने के लिए २५ हजार वोल्ट की प्रत्यावर्ती धारा का उपयोग किया जाता है। यह प्रणाली विशेषतः अधिक वेग से चलने वाली गाडियों के लिए विशेष उपयोगी है। भारत में इसी का थोड़ा सा परिवरिति रूप का उपयोग किया जाता है जो '2 x 25 kV आटोट्रान्सफोर्मर प्रणाली' कहलाती है। (सामने का चित्र देखें)
[[File:Onderdel spoorwegnet.gif|thumb|500px|• 1. सप्लाई ट्रान्सफार्मर
• 2. पावर सप्लाई
• 3. शिरोपरि विद्युत लाइन
• 4. रेलपथ
• 5. फीडर लाइन
• 6. पेन्टोग्राफ
• 7. रेल-इंजन में स्थित ट्रान्सफार्मर
• 8. शिरोपरि विद्युत लाइन
• 9. आटॉट्रान्सफार्मर
• 10. रेलपथ]]
एवा कैनिंग
अवा कैनिंग एक आयरिश क्रिकेटर हैं जो टाइफून और आयरलैंड के लिए खेलते हैं। मई 2021 में, कैनिंग को बेलफास्ट में चार मैचों की महिला ट्वेंटी 20 अंतर्राष्ट्रीय (मटी20आई) श्रृंखला के लिए स्कॉटलैंड का सामना करने के लिए आयरलैंड की टीम में नामित किया गया था।  उन्होंने स्कॉटलैंड के खिलाफ आयरलैंड के लिए 24 मई 2021 को मटी20आई में पदार्पण किया।  अगले महीने, कैनिंग को क्रिकेट आयरलैंड द्वारा एक गैर-रिटेनर अनुबंध की पेशकश की गई और वह वरिष्ठ महिला प्रदर्शन टीम में शामिल हो गईं।
न्यूक्लीय औषधि तथा संबद्ध विज्ञान संस्थान
नाभिकीय औषधि तथा संबद्ध विज्ञान (आईएनएमएएस) रक्षा अनुसंधान और विकास संगठन (डीआरडीओ) की एक प्रयोगशाला है। नई दिल्ली में स्थित, यह नाभिकीय औषधि अनुसंधान में संलग्न है और परमाणु दुर्घटनाओं और विस्फोटों का जवाब देने के निमित्त स्थापित की गयी है। संस्थान के अधीन नाभिकीय औषधि विभाग 1968 से विकिरण औषदि के क्षेत्र में द्विवर्षीय डिप्लोमा प्रदान करता है जो विश्व का प्रथम औपचारिक नाभिकीय चिकित्सा प्रशिक्षण कार्यक्रम है।
रूमा
रूमा वाल्मीकि रामायण में सुग्रीव की पत्नी बताई गई है। रामायण के कुछ क्षेत्रीय रूपांतरणों में रूमा को तारा की छोटी बहन भी बताया गया है।
लॉरेंज बल
भौतिकी (विशेषतः विद्युत चुम्बकीकी) में लॉरेंज बल बिन्दु-आवेश पर वैद्युत-चुम्बकीय क्षेत्र में लगने वाले व बलों का मिश्रित रूप है।
q आवेश का v वेग से गतिशिल कण विद्युत क्षेत्र और चुंबकीय क्षेत्र B में एक शक्ति का अनुभव करता है- यदि एक आवेश q, वेग v किसी बाह्य चुम्बकीय क्षेत्र B में प्रवेश करता है तो उस पर गति की दिशा तथा चुम्बकीय क्षेत्र की दिशा दोनों के लम्बवत एक बल लगता है लॉरेंज बल कहते हैं । इसे वेक्टर के रूप में जब कोई विद्युत आवेश एक चुम्बकीय क्षेत्र में गति करते हुए पृवेश करता है तो उस पर एक बल कार्य करता है लारेंज बल कहलाता है। यदि चुम्बकीय क्षेत्र B में θ° पर झुके चालक में q कूलाम आवेश दिया जाये और वह V वेग से गतिमान हो तो आवेश पर आरोपित बल
राचेल डेलानी
राचेल डेलानी (जन्म 5 मई 1997) एक आयरिश क्रिकेटर हैं जो टाइफून और आयरलैंड के लिए खेलते हैं। उन्होंने 7 मई 2017 को 2017 दक्षिण अफ्रीका चतुष्कोणीय श्रृंखला में भारत के खिलाफ महिला एक दिवसीय अंतर्राष्ट्रीय क्रिकेट (मवनडे) की शुरुआत की। उन्होंने 6 जून 2018 को न्यूजीलैंड के खिलाफ आयरलैंड के लिए महिला ट्वेंटी 20 अंतर्राष्ट्रीय क्रिकेट (मटी20आई) की शुरुआत की।
ज़कात अल-फ़ित्र
ज़कात अल-फ़ित्र ज़कात अल-फ़ित्र एक दान है, जो इस्लामी पवित्र महीने रमज़ान के अंतिम दिनों में या ईदुल फ़ित्र के पहले गरीबों और ज़रुरतमंदों को दिया जाता है। इसका मूल शब्द फ़ितर (अरबी) है, जिसका अर्थ है इफ़्तार, सौम या रोज़े को खोलना या उपवास को समाप्त करना। एक और रूप फुतूर भी है जिसका अर्थ है नाश्ता। ज़कात अल-फ़ित्र ज़कात अल-माल की तुलना में एक छोटी राशि है। भारत उपखंड में इसको फ़ित्रा भी कहा जाता है.
वर्गीकरण
सदक़ा अल-फ़ित्र एक कर्तव्य है जो हर मुसलमान के लिए वाजिब (आवश्यक) है, चाहे वह पुरुष हो या महिला, नाबालिग या वयस्क जब तक उनके पास यह दान देने का साधन है।
इस्लामिक परंपरा (सुन्नत) के अनुसार, इब्न उमर ने कहा कि इस्लामी पैगंबर मुहम्मद ने मुसलमानों के बीच हर गुलाम, आज़ाद, पुरुष, महिला, युवा और बूढ़े पर ज़कात अल-फ़ित्र अनिवार्य कर दिया; एक 'साअ' सूखे खजूर या जौ (बार्ली या गेहूं) में से एक 'साअ' या क़रीब तीन किलो दे सकते हैं।
घर के मुखिया अन्य सदस्यों के लिए आवश्यक राशि का दान कर सकते हैं। अबू सईद अल-खुदरी ने कहा:
महत्व
ज़कात में इस्लामी समाज के भीतर धन के प्रसार में महत्वपूर्ण भूमिका भी सदका अल-फ़ित्र द्वारा निभाई जाती है। हालांकि, सदक़ा अल-फ़ित्र के मामले में, प्रत्येक व्यक्ति को यह गणना करने की आवश्यकता होती है कि स्वयं और उनके आश्रितों से कितना दान है और समुदाय में जाकर उन लोगों को ढूंढना चाहिए जो इस तरह के दान के योग्य हैं। इस प्रकार, सदक़ा अल-फ़ित्र समुदाय के रिश्तेदारों के विकास में बहुत महत्वपूर्ण भूमिका निभाता है। अमीरों को गरीबों के सीधे संपर्क में आने के लिए बाध्य किया जाता है, और गरीबों को बेहद गरीबों के संपर्क में रखा जाता है। यह समाज के विभिन्न स्तरों के बीच संपर्क करता है इस्लामी समुदाय के भीतर रिश्तेदारी और प्रेम के वास्तविक बंधन बनाने में मदद करता है और जिनके पास नहीं है उनके लिए उदार होने के लिए प्रशिक्षित करता है।
उद्देश्य
ज़कात अल-फ़ितर का मुख्य उद्देश्य गरीबों की मदद करना है जो बाकी मुसलमानों के साथ ईद उल-फ़ित्र (त्योहार) मना सकें।
रमज़ान के महीने के समापन पर हर मुसलमान को जकात अल-फितर को अदा करने की आवश्यकता होती है, क्योंकि उसे इस्लामी पांच मूल फ़र्ज़ों में से एक फ़र्ज़ "रोज़ा" रख कर अल्लाह का शुक्रिया अदा करने का मौक़ा मिलता है। इसका उद्देश्य है:
एक और नजरिया है जो इब्न `अब्बास से उल्लेख की गयी हदीस पर आधारित है, " अल्लाह के पैगंबर ने जकात अल-फितर पर चर्चा की, रोज़ा रखने वाले से कोई अभद्र कार्य या भाषण होजाये, उसको पाक करने और जरूरतमंदों को भोजन प्रदान करना इसका अहम् मक़सद है। इसे 'ईद की नमाज़ से पहले अदा करना चाहिए, अगर नमाज़ के बाद अदा करे तो वह सदक़ा है। "
शर्तेँ
ज़कात अल-फ़ितर केवल एक विशेष अवधि के लिए वाजीब है। यदि किसी को अर्थहीनता से या बगैर किसी तर्क के इस को भूल जाता है तो समझे के वह गुनाह कर रहा है। दान का यह रूप व्रत के अंतिम दिन सूर्यास्त से अनिवार्य हो जाता है और `ईद की नमाज़ (यानी अगले दिन सूर्योदय के तुरंत बाद) की शुरुआत तक अनिवार्य रहता है। हालांकि, यह उपर्युक्त अवधि से पहले भुगतान किया जा सकता है, क्योंकि सहाबा (पैगंबर के अनुयायी या साथी) ईद से कुछ दिन पहले सदक़ाह अल-फित्र को अदा करते थे।
इस्लाम के प्रसार के बाद न्यायविदों ने रमजान की शुरुआत और मध्य से इसके भुगतान की अनुमति दी ताकि यह सुनिश्चित किया जा सके कि ज़कात अल-फ़ितर `ईद के दिन अपने लाभार्थियों तक पहुंचे। यह विशेष रूप से जोर दिया जाता है कि वितरण `ईद की नमाज़ से पहले हो ताकि जो ज़रूरतमंद प्राप्त करें वह` ईद के दिन अपने आश्रितों के लिए ईदुल फ़ित्र मनाने में उपयोग कर सकें।
नफी` ने बताया कि पैगंबर के साथी इब्न उमर इसे उन लोगों को देते थे जो इसे स्वीकार करते थे और लोग इसे `ईद से एक या दो दिन पहले देते थे।
वाणी भोजन
वाणी भोजन  एक भारतीय फिल्म अभिनेत्री, टेलीविजन अभिनेत्री और पूर्व फैशन मॉडल हैं, जो मुख्य रूप से तमिल और तेलुगु सिनेमा में दिखाई और काम करती हैं। उन्हें टीवी सीरीज़ देवमंगल में सथ्या के रूप में उनकी भूमिका के लिए जाना जाता है जिसके लिए उन्हें 2018 में सर्वश्रेष्ठ अभिनेत्री के लिए सूर्य कुडुंबम विरुथुगल से सम्मानित किया गया था।. उन्होंने अपना तेलुगु डेब्यू मीकू मथराम चेप्था 2019 में किया, और 2020 में उनका तमिल डेब्यू ओह माय कदवुले से हुआ।
ज़कात अल-फ़ित्र
शर्तेँ
इब्न उमर ने बताया कि पैगंबर ने आदेश दिया कि लोगों (ईद) की नमाज अदा करने जाने से पहले यह (ज़कात अल-फ़ित्र) दिया जाना चाहिए।
वाणी भोजन
टेलीविजन
भोजन ने एक मॉडल के रूप में काम किया, जब उन्हें 2012 में जया टीवी श्रृंखला माया में लिया गया था। बाद में उन्हें टीवी श्रृंखला आहा धारावाहिक में एक प्रमुख भूमिका मिली, जिसे विजय टीवी में प्रसारित किया गया था। आहा के पूरा होने के बाद, उन्हें सन टीवी श्रृंखला देवीमगल में एक प्रमुख भूमिका में लिया गया।  ज़ी तमिल में वह लक्ष्मी वंथाचू में भी देखी गई थीं।
सिनेमा
2019 में, भोजन ने अपनी तेलुगु फिल्म मीकू मथरामे चेप्था से शुरुआत की। २०२० में, वह अशोक सेलवन के साथ तमिल फिल्म ओह माय कादवुले में दिखाई दी।
ज़कात अल-फ़ित्र
शर्तेँ
जो समय पर इस ज़कात अल-फ़ित्र का भुगतान करना भूल जाता है, उसे जल्द से जल्द अदा करना चाहिए, हालांकि इसे ज़कात अल-फ़ितर के रूप में नहीं गिना जाएगा ।
मूल्यांकन करें
मुहम्मद के एक साथी, अबू सा'द अल-ख़ुदरी ने कहा, "पैगंबर के समय में, हम इसे (ज़कात अल-फितर) भोजन, सूखे खजूर, जौ, किशमिश या सूखे पनीर एक "साअ" के प्रमाण में देते थे।" (सुन्नी विद्वानों के बहुमत के अनुसार एक "साअ" लगभग 2.6 किलो और 3 किलो के बीच है।
यह वितरण ज़कात की तरह ही है, और इसके व्यापक अर्थ में शामिल है। जिन्हें ज़कात अल-फ़ित्र प्राप्त हो सकती है, वे सूरत अल-तौबा [9: 60] में उल्लिखित प्राप्तकर्ताओं की आठ श्रेणियां हैं। उनमे शामिल है:
ज़कात अल-फ़ित्र को उपर्युक्त श्रेणियों में जाना या पहुंचना चाहिए। ज़कात अल-माल किसी अन्य बातों के लिए इस्तेमाल नहीं किया जा सकता।
हैती के राष्ट्रपति
राष्ट्रपतियों की सूची
मुख्य लेख: हैती राज्य के प्रमुखों की सूची
नवीनतम चुनाव
मुख्य लेख: नवंबर 2016 हाईटियन राष्ट्रपति चुनाव
हांगकांग क्रिकेट टीम का स्कॉटलैंड दौरा 2016
हाँगकाँग क्रिकेट टीम सितंबर 2016 में स्कॉटलैंड दौरे के लिए दो एक दिवसीय अंतरराष्ट्रीय (वनडे) ग्रेंज, एडिनबर्ग पर मैच खेलने के लिए निर्धारित हैं जो ब्रैडवुड कप के रूप में नामित किया जाएगा।
काँट, शाहजहाँपुर
काँट (Kant) भारत के उत्तर प्रदेश राज्य के शाहजहाँपुर ज़िले में स्थित एक नगर है। यहाँ शहीद उद्धान है। यहाँ पार्क भी है।
विवरण
काँट एक नगर पंचायत के साथ-साथ एक प्राचीन व ऐतिहासिक स्थान है जो एक समृद्ध नगर में तेज़ी से बदल रहा है। सन् 1940 तक यह नगर ब्रिटिश सेना का हेडक्वार्टर (मुख्यालय) हुआ करता था। समय ने फिर करवट बदली और शाहजहाँपुर मुख्य शहर से मात्र 10 कि०मी० दूरी पर स्थित यह कस्बा अब बहुत तेजी से विकास कर रहा है।
जनसांख्यिकी
भारत की 2011 जनगणना के अनुसार नगर की कुल जनसंख्या 27,137 थी, जिसमें से 14,395 पुरुष और 12,742 स्त्रियाँ थीं। यहाँ का साक्षरता दर 49.28% था, जो राज्य औसत 67.68% से कम था। पुरुषों में यह दर 56.45% और स्त्रियों में 41.17% था। कुल जनसंख्या का 16.02% उन बच्चों का था जो 6 वर्ष से कम आयु के थे।
शैक्षणिक संस्थायें
वर्तमान काल में जो शैक्षणिक संस्थायें यहाँ के भौगोलिक क्षेत्र की जनसंख्या को शिक्षा देने का कार्य कर रही हैं, उनके नाम इस प्रकार हैं:
यातायात
शाहजहाँपुर से जलालाबाद को जाने वाले मुख्य मार्ग पर स्थित होने के कारण यहाँ से रोडवेज द्वारा दिल्ली, लखनऊ, कानपुर, इटावा, फर्रुखाबाद आदि शहरों को आसानी से पहुँचा जा सकता है।
सामाजिक गतिशीलता
व्यक्तियों, परिवारों या अन्य श्रेणी के लोगों का समाज के एक वर्ग (strata) से दूसरे वर्ग में गति सामाजिक गतिशीलता (Social mobility) कहलाती है। इस गति के परिणामस्वरूप उस समाज में उस व्यक्ति या परिवार की दूसरों के सापेक्ष सामाजिक स्थिति (स्टैटस) बदल जाता है।
परिचय
सामाजिक गतिशीलता से अभिप्राय व्यक्ति का एक स्थान से दूसरे स्थान तक पहुँचने से होता है। जब एक स्थान से व्यक्ति दूसरे स्थान को जाता है तो उसे हम साधारणतया आम बोलचाल की भाषा में गतिशील होने की क्रिया मानते हैं। परंतु इस प्रकार की गतिशीलता का कोई महत्व समाजशास्त्रीय अध्ययन में नहीं है। समाजशास्त्रीय अध्ययन में गतिशीलता से तात्पर्य एक सामाजिक व्यवस्था में एक स्थिति से दूसरे स्थिति को पा लेने से है जिसके फलस्वरूप इस स्तरीकृत सामाजिक व्यवस्था में गतिशील व्यक्ति का स्थान उँचा उठता है व नीचे चला जाता है। एक स्थान से उपर उठकर दूसरे स्थान को प्राप्त कर लेना, जो उससे उँचा है, निस्संदेह गतिशीलता है। सरल शब्दों में यह कहा जा सकता है कि समाजशास्त्र में सामाजिक गतिशीलता का अभिप्राय है किसी व्यक्ति, समूह या श्रेणी की प्रतिष्ठा में परिवर्तन।
प्रायः इस प्रकार की गतिशीलता का उल्लेख मोटे तौर पर व्यवसायिक क्षेत्र तथा समाजिक वर्ग में परिवर्तन से होता है। अक्सर सामाजिक गतिशीलता को इस समाज में मुक्त या पिछड़ेपन का द्योतक माना जाता है। सामाजिक गतिशीलता के अध्ययन में गतिशीलता की दरें, व व्यक्ति की नियुक्ति भी शामिल की जाती है। इस संदर्भ में एक पीढ़ी से दूसरे पीढ़ी के सामाजिक संदर्भ के तहत परिवार के सदस्य का आदान-प्रदान या ऊँचा उठना व नीचे गिरना शामिल है। एस एम लिपसेट तथा आर बेंडिक्स का मानना था कि औद्योगिक समाज के स्वामित्व के लिए सामाजिक गतिशीलता आवश्यक है। जे एच गोल्ड थोर्प ने इंग्लैंड में सामाजिक गतिशीलता की चर्चा करते हुए इसके तीन महत्वपूर्ण विशेषताओं की बात की है-
सामाजिक गतिशीलता के प्रकार
पी सोरोकिन ने सामाजिक गतिशीलता के निम्न दो प्रकार का उल्लेख किया है-
क्षैतिज सामाजिक गतिशीलता
जब एक व्यक्ति का स्थानान्तरण एक ही स्तर पर एक समूह से दूसरे समूह में होता है तो उसे क्षैतिज सामाजिक गतिशीलता कहते है। इस प्रकार की गतिशीलता में व्यक्ति का पद वही रहता है केवल स्थान में परिवर्त्तन आता है। उदाहरण के लिए यह कहा जा सकता है कि सरकारी दफ्तरों में कई बार रूटिन तबादले होते हैं जिसमें एक शिक्षक जो एक शहर में पढ़ा रहे थे, उन्हें उस शहर से तबादला कर दूसरे शहर में भेज दिया जाता है। इसी प्रकार सेना में काम कर रहे जवान का भी एक स्थान से दूसरे स्थान पर भेजा जाना बिना किसी पदोन्नति के एक रूटिन तबादला है।
लंबवत सामाजिक गतिशीलता
जब किसी व्यक्ति को एक पद से उपर या नीचे की स्थिति पर काम करने के लिए कहा जाता है तो वह लंबवत सामाजिक गतिशीलता कहलाती है। उदाहरण के लिए एक शिक्षक को पदोन्नति कर उसे प्रिसिंपल बना देना तथा एक सूबेदार को सेना में तरक्की देकर उसे कैप्टेन का पद देना लंबवत सामाजिक गतिशीलता के उदाहरण हैं। लंबवत सामाजिक गतिशीलता में अगर पद में उन्नति हो  cसकती है तो पद में गिरावट भी देखी जा सकती है। उदाहरण के लिए कैप्टेन के पद से हटाकर वापस एक जवान को सूबेदार बना देना भी संभव है जो लंबवत सामाजिक गतिशीलता के उदाहरण माने जा सकते हैं। लंबवत सामाजिक गतिशीलता के दो उप प्रकार हैं-U J
लंबवत अधोमुखी गतिशीलता
यह भी एक लंबवत सामाजिक गतिशीलता का उप-प्रकार है परंतु इसमें पदोन्नति के बजाय पद में गिरावट आती है। अगर एक प्रिंसिपल को शिक्षक पद पर काम करने के लिए कहा जाय और इसी प्रकार एक सेना के जवान को कैप्टेन से हटाकर हवलदार बना दिया जाये तो ये उदाहरण हैं लंबवत अधोमुखी गतिशीलता के।
इस प्रकार सामाजिक गतिशीलता के मुख्य रूप से इन दो प्रकारों की चर्चा की गयी है। ब्रुम तथा सेल्जनीक ने प्रतिष्ठात्मक उपागम (Reputational approach) के द्वारा दोनों वस्तुनिष्ठ तथा आत्मनिष्ठ उपागम के विभिन्न पहलुओं पर सामाजिक स्थिति में परिवर्त्तन का अध्ययन किये जाने पर बल दिया है। उनका कहना था कि बहुत से समाजशास्त्रीय अध्ययनों में भी इसका वर्णन किया गया है। एक परिवार में भी पिता और पुत्र के बीच के व्यवसाय से संबंधित दोनों के पदों में अंतर पाये जाते हैं। अगर पुत्र का व्यवसायिक पद अपने पिता के अपेक्षाकृत ऊँचा हो जाता है और कालांतर में उस पुत्र के पुत्र का भी व्यवसायिक पद अपने पिता से ऊँचा हो जाये तो इस प्रकार के पदोन्नती को वंशानुगत गतिशीलता (Generational Mobility) कहा जा सकता है। इस प्रकार व्यवसायिक क्षेत्र में जो पदों में तरक्की आती है उसका अध्ययन कर उसके जीवन-वृत्ति में गतिशीलता (Career Mobility) का समाजशास्त्रीय अध्ययन प्रतिष्ठात्मक उपागम के आधार पर किया जा सकता है। यह बताना भी आसान हो जाता है कि एक परिवार की जीवनवृत्ति में गतिशीलता की दरें तथा उसकी दिशा किस तरफ रही है।
किंग्सले डेविस ने सामाजिक गतिशीलता के अध्ययन में जाति तथा वर्ग से संबंधित पदों में परिवर्त्तन का अध्ययन किया है। उनका मानना था कि जाति और वर्ग सामाजिक गतिशीलता के अध्ययन के दो महत्वपूर्ण उदाहरण हैं। जहाँ जाति में गतिशीलता नहीं होती है वहीं वर्ग में गतिशीलता पायी जाती है।
परंतु कई अन्य समाजशास्त्रीयों ने यह माना है कि सांस्कृतिकरण के माध्यम से जाति के स्थान में कोई लंबवत गतिशीलता नहीं आती है बल्कि निम्न जाति को ऐसा लगता है कि उनकी प्रतिष्ठा में बदलाव आया है और संभवतः इसलिए अपनी प्रतिष्ठा में बदलाव लाने के विचार से अधिकांश निम्न जाति के लोग ही अपने व्यवहार में इस प्रकार का परिवर्त्तन लाने की कोशिश में लगे रहते हैं। निस्संदेह यह कहा जा सकता है कि सामाजिक गतिशीलता की धारणा से जाति में जो परिवर्त्तन आयें हैं उसमें शिक्षा, आय तथा पेशे में बदलाव का होना एक महत्वपूर्ण कारण है और इनका समाजशास्त्रीय अध्ययन कर सही स्थिति की पहचान करने में इस अवधारणा का योगदान काफी महत्वपूर्ण हैं।
तरीक़ा
एक तरीक़ा (या तरीक़ाह ; अरबी : طريقة ṭarīqah ) सूफ़ीवाद का एक स्कूल या तरीक़ा है, या विशेष रूप से हकीकत की तलाश के उद्देश्य से इस तरह के तरीक़े के रहस्यमय शिक्षण और आध्यात्मिक प्रथाओं के लिए एक अवधारणा है, जो "परम सत्य" के रूप में अनुवाद करता है।
एक तरीक़ा में एक मुर्शिद (गाइड) है जो नेता या आध्यात्मिक निदेशक की भूमिका निभाता है। तरीक़े के सदस्यों या अनुयायियों को मुरीदैन (एकवचन मुरीद) के रूप में जाना जाता है, जिसका अर्थ है " वांछित "। "अल्लाह को जानने और अल्लाह से इश्क़ करने के ज्ञान की इच्छा" (जिसे फ़क़ीर भी कहा जाता है)।
शरिया के सम्बन्ध में इस का अर्थ "रास्ता, पथ" का रूपक समझा जाना चाहिए, अधिक विशेष रूप से "अच्छी तरह से चलने वाला पथ; पानी बहने का सूराक या मार्ग का अर्थ हैं। तरीक़ा का मतलब "पथ" रूपक रहस्यमय द्वार लिया गया एक और मार्ग है, जो "अच्छी तरह से चलने वाले पथ" या शरिया के गूढ़ हकीकत की ओर से निकलता है । शरिया, तरीक़ा और हक़ीक़त के उत्तराधिकार के बाद चौथा "मक़ाम" मारिफ़ा कहा जाता है। यह पश्चिमी रहस्यवाद में यूनी मिस्टिका के अनुरूप, हकीकत का "अदृश्य केंद्र" है, और रहस्यवादी का अंतिम उद्देश्य है। तसव्वुफ़, अरबी शब्द जो रहस्यवाद और इस्लामिक गूढ़ता को संदर्भित करता है, पश्चिम में सूफ़ीवाद के रूप में जाना जाता है।
सूफीवाद के तरीक़े
पश्चिम में सबसे लोकप्रिय तरीक़ा मेवलवी तरीक़ा है, जिसका नाम जलालुद्दीन रूमी के नाम पर रखा गया है। उसी समय बेक्ताशी तरीक़ा की स्थापना भी हुई, जिसका नाम एलेवी मुस्लिम संत हाजी बेक्ताश वेली के नाम पर रखा गया। दक्षिण एशिया में चार मुख्य तरीक़े हैं: बहाउद्दीन नक्शबंद बुख़ारी के नाम पर नक्शबंदी तरीक़ा; क़ादरी तरीक़ा अब्दुल क़ादिर जीलानी के नाम पर रखा गया था; चिश्ती तरीक़ा ख्वाजा मोइनुद्दीन चिश्ती के नाम पर रखा गया है, जबकि ख्वाजा मोइनुद्दीन चिश्ती सबसे मशहूर शेख है; सुहार्वर्दी तरीक़ा शोएब उद-दीं सुहार्वर्दी के नाम पर रखा गया है। अन्य तरीक़े इनकी शाखाएं हो सकती हैं। उदाहरण के लिए क़लन्दरिय्या शाखा मलामतिय्या (बौद्ध धर्म और हिंदू धर्म के प्रभाव के साथ) के जड़ें पेई जाती हैं। वफाई (यसविया - सुन्नी और बतिनिया - शिया का संयोजन) के तारीकी सुहरवर्दी के तरीक़े के आधार हैं। 13 वीं शताब्दी के बाद अशरफिया शानदार सुफी संत अशरफ जहांगीर सेमनी चिस्ती आध्यात्मिक वंशावली की उप शाखा है। माईजबंदारी तरीका या माईजबंदारी सूफी तरीक़ा 19वीं शताब्दी में बांग्लादेश में गौसुल आज़म हजरत शाह सूफी सैयद अहमदुल्ला माईजभंदारी (1826 ईस्वी - 1906 ईस्वी) द्वारा इस्लामी पैगंबर, मुहम्मद के 27 वें वंशज द्वारा बांग्लादेश में स्थापित एक मुक्त सूफीवाद तरीक़ा है।
किसी विशेष सूफी तारीकी की सदस्यता अनन्य नहीं है और किसी राजनीतिक दल की वैचारिक प्रतिबद्धता की तुलना नहीं की जा सकती है। ईसाई मठवासी तरीकों के विपरीत जो प्राधिकरण और संस्कार की दृढ़ रेखाओं द्वारा निर्धारित किए जाते हैं, सूफी अक्सर विभिन्न सूफी तरीकों के सदस्य होते हैं। सूफ़ी के तरीकों की गैर-विशिष्टता के परिणामस्वरूप सूफीवाद के सामाजिक विस्तार के परिणाम हैं। उन्हें शून्य राशि प्रतियोगिता में शामिल होने के रूप में नहीं माना जा सकता है, जो पूरी तरह से राजनीतिक विश्लेषण का सुझाव दे सकता है। इसके बजाय उनके संयुक्त प्रभाव सूफीवाद को परंपरा के एक संचयी शरीर को व्यक्तिगत और अलग अनुभवों के बजाय प्रदान करना है।
ख़लीफ़ा
ज्यादातर मामलों में शेख अपने जीवनकाल के दौरान अपने ख़लीफ़ा या "उत्तराधिकारी" को नामांकित करता है, जो आदेश लेगा। दुर्लभ मामलों में, यदि शेख ख़लीफ़ा नाम दिए बिना मर जाता है, तो तरीक़े के छात्र वोट द्वारा एक और आध्यात्मिक नेता का चुनाव करते हैं। कुछ तरीकों में ख़लीफ़ा को मुरीद के समान तरीक़े से लेने की सिफारिश की जाती है । कुछ समूहों में ख़लीफ़ा शेख के पुत्र होने के लिए परंपरागत है, हालांकि अन्य समूहों में ख़लीफ़ा और शेख आम तौर पर रिश्तेदार नहीं होते हैं। अभी तक अन्य तरीकों में उत्तराधिकारी को अपने सदस्यों के आध्यात्मिक सपने के माध्यम से पहचाना जा सकता है।
सिलसिला
तरीकों में सिलसिला है (अरबी : سلسلة) "श्रृंखला, शेखों की वंशावली"। नक्शबंदी तरीक़े आदेश को छोड़कर लगभग सभी तरीक़े एक सिलसिले का दावा करते हैं जो अली के माध्यम से मुहम्मद की ओर जाता है। (नक्शबंदी सिल्सीला सुन्नी इस्लाम के पहले ख़लीफ़ा अबू बक्र, और फिर मुहम्मद इब्न अबी बकर के पास जाता है । इतिहासकारों ने हालांकि इस श्रृंखला को अली को जुड़ते देखा है, क्योंकि मुहम्मद इब्न अबी बक्र को अली द्वारा तीन साल की उम्र में लाया गया था)।
हर मुरिद, तरीक़े में प्रवेश करने पर, अपने मस्तिष्क द्वारा अधिकृत, अपने पूर्ववर्ती, या दैनिक पाठों को प्राप्त करता है (आमतौर पर दोपहर प्रार्थना के बाद और शाम की प्रार्थना के बाद, पूर्व-सुबह प्रार्थना के पहले या बाद में पढ़ा जाता है)। आम तौर पर ये पठन व्यापक और समय लेने वाली होते हैं (उदाहरण के लिए अराग में एक निश्चित सूत्र 99, 500 या 1000 बार भी पढ़ना शामिल हो सकता है)। एक को अनुष्ठान शुद्धता की स्थिति में भी होना चाहिए (जैसा कि मक्का का सामना करते समय उन्हें करने के लिए अनिवार्य प्रार्थनाओं के लिए है)। एक मुरीद (छात्र) के रूप में पढ़ाई बदलती है जो केवल कुछ सूफी डिग्री (आमतौर पर अतिरिक्त दीक्षा की आवश्यकता होती है) से शुरू होती है। आरंभिक समारोह नियमित है और कुरान के पढ़ने के अध्याय 1 के बाद एक वाक्यांश प्रार्थना के बाद होता है। मानदंड को रैंक में पदोन्नत करने के लिए मुलाकात की जानी चाहिए: सामान्य तरीका बुरहानिया के मामले में 82,000 गुणा या उससे अधिक की एक वाक्यांश प्रार्थना दोहराना है, जो प्रत्येक प्राप्त रैंक के साथ बढ़ता है। मुरीदैन जो ध्यान के दौरान असामान्य बातचीत का अनुभव करते हैं: आवाजें सुनें जैसे "क्या आप एक भविष्यद्वक्ता देखना चाहते हैं?" या उन मरीजों को देखें जो मुरीद के साथ संवाद भी कर सकते हैं।
इस्लाम की आध्यात्मिक परंपराओं के ज्यादातर अनुयायियों के रूप में कम से कम सूफीवाद के रूप में जाना जाता है, ये समूह कभी-कभी उल्मा या आधिकारिक तौर पर अनिवार्य विद्वानों से अलग होते थे, और अक्सर इस्लाम के अनौपचारिक मिशनर के रूप में कार्य करते थे। उन्होंने विश्वास की भावनात्मक अभिव्यक्तियों के लिए स्वीकार्य मार्ग प्रदान किए, और तरीक़े मुस्लिम दुनिया के सभी कोनों में फैल गए, और अक्सर अपने आकार के लिए राजनीतिक प्रभाव की एक डिग्री का उपयोग करते थे (उदाहरण के लिए इस बात का प्रभाव लें कि सफविद के शेख सेनाओं पर तैमूर या मंगोल और तातार लोगों के बीच तुर्कस्तान में अली-शिर नवाई के मिशनरी कार्य पर असर रखते थे)।
इतिहास
9 वीं से 14 वीं शताब्दी के दौरान उप-सहारा में इस्लाम के प्रसार में तारिक विशेष रूप से प्रभावशाली थे, जहां वे उत्तर अफ्रीका और घाना और माली के उप-सहारन साम्राज्यों के बीच व्यापार मार्गों के साथ दक्षिण में फैले थे। पश्चिम अफ्रीकी तट पर उन्होंने नाइजर नदी के तट पर जवायास की स्थापना की और यहां तक ​​कि अल-मुराबितून या अल्मोराविद जैसे स्वतंत्र साम्राज्यों की स्थापना की। अल हाकाका मिज़ान मिजाानी सूफी आदेश भारी आंतरिककरण और ध्यान से संबंधित है, उनके आध्यात्मिक अभ्यास को अल कुद्र मिज़ान [(संयुक्त राज्य) कहा जाता है]। सनसी तरीक़ा 19 वीं शताब्दी के दौरान अफ्रीका में मिशनरी काम में भी शामिल थे, इस्लाम और अफ्रीका में साक्षरता के उच्च स्तर को अफ्रीका में फैलाकर दक्षिण में जहां तक ​​इस्लाम सिखाया गया था, वहां जवायस का नेटवर्क स्थापित करके किया था। मध्य एशिया और दक्षिणी रूस का अधिकांश हिस्सा ताराकाह के मिशनरी काम के माध्यम से में जीता गया था, और इंडोनेशिया की अधिकांश आबादी, जहां एक मुस्लिम सेना कभी पैर नहीं रखती थी, मुस्लिम व्यापारियों और सूफी दोनों मिशनरियों की दृढ़ता से इस्लाम में परिवर्तित हो गई थी।
तरीकों को 17 वीं शताब्दी में मा लाईची और अन्य चीनी सूफी ने चीन में लाया था, जिन्होंने मक्का और यमन में अध्ययन किया था, और यह भी काशीरियन सूफी मास्टर अफक खोजा के आध्यात्मिक वंशजों से प्रभावित था। चीनी मिट्टी पर संस्थानों को मेनहुआन के रूप में जाना जाने लगा, और आम तौर पर उनके संस्थापकों के कब्रों ( गोंगबेई ) के पास मुख्यालय होते हैं।
सेवा
यह राजस्‍थान के सवाई माधोपुर जिले में स्थित एक गांव है। यह जिला उपकेन्‍द्र गंगापुर सिटी से 12 किमी उत्‍तर-पूर्व में गंगापुर-हिण्‍डौन रोड पर स्थित है। यह गॉंव वज़ीरपुर तहसील के अंतर्गत आता है। गॉंव की आबादी करीब 7000 है। गॉंव में मुख्‍यत: मीणा जनजाति निवास करती है। सेवा गॉंव सरसों के उत्‍पादन के लिए प्रसिद्ध है। दूर-दूर से किसान सरसों का बीज लेने के लिए सेवा आते हैं। गॉंव की सीमाऍं छाण, उदेई, पिलोदा, श्‍यारौली, डफलपुर (जिला करौली) और जीवली गॉवों से जुड़ी हुई हैं।
राहुल शिवशंकर
राहुल शिवशंकर (जन्म 22 जनवरी, 1975) एक भारतीय एंकर हैं, जो टाइम्स नाउ में प्रधान सmपादक के रूप में कार्यरत हैं। टाइम्स नाउ में शामिल होने से पहले राहुल टीवी में आने से पहले एक प्रिंट मीडिया रिपोर्टर के रूप में काम कर चुके हैं। उन्होंने पांच शो की एंकरिंग की है और टाइम्स नाउ (2005) में वरिष्ठ समाचार संपादक के रूप में काम किया है। राहुल ने हेडलाइंस टुडे (इंडिया टुडे) को रीब्रांड करने के बाद से कार्यकारी संपादक के रूप में बहुत संक्षिप्त रूप से काम किया। vah 26/11 के मुंबई आतंकवादी हमलों के कवरेज के लिए प्रसिद्ध हैं और डिबेट शो इंडिया अपफ्रंट की मेजबानी करते हैं।
टाइम्स ऑफ़ इण्डिया में
राहुल ने 1990 के दशक की शुरुआत में एक प्रिंट रिपोर्टर के रूप में अपने करियर की शुरुआत की। वह दो दशक पहले टाइम्स ऑफ इंडिया के लिए एक बीट रिपोर्टर के रूप में शामिल हुए और इसके तुरंत बाद उन्होंने मुख्य लेखक की भूमिका स्वीकार कर ली।
चुय प्रांत
चुय प्रांत ( किरगिज़: Чүй областы, अंग्रेज़ी: Chuy Province ) मध्य एशिया के किर्गिज़स्तान देश का सबसे उत्तरतम प्रांत है। इस प्रांत का प्रशासनिक केंद्र बिश्केक है जो किर्गिज़स्तान की राष्ट्रीय राजधानी भी है, लेकिन सन् २००३ से मई २००६ तक तोकमोक शहर चुय प्रांत की राजधानी रहा था। बिश्केक भौगोलिक रूप से इस प्रांत के क्षेत्र में आता है हालाँकि प्रशासनिक दृष्टि से अलग है। इस प्रांत का नाम चुय नदी से आया है। किर्गिज़स्तान का अधिकतर क्षेत्र पहाड़ी है लेकिन चुय प्रांत का उत्तरी भाग मैदानी और बहुत उपजाऊ है, जिस से यहाँ कृषि विस्तृत ढंग से होती है।
विवरण
चुय प्रांत का उत्तरी इलाक़ा एक कृषि-प्रधान मैदानी क्षेत्र है जहाँ चुय नदी का पानी भी सिंचाई के लिए उपलब्ध है। सोवियत संघ के ज़माने में यहाँ की विशेष काले रंग की अत्यंत उपजाऊ मिटटी का फ़ायदा उठाने के लिए यहाँ बहुत से कृषि-सम्बन्धी उद्योग भी लगाए गए। पूरे सोवियत संघ से बहुत से समुदाय के लोग यहाँ आ बसे, जिस वजह से यहाँ के लोग किर्गिज़स्तान के अन्य भागों के मुक़ाबले अधिक विविध हैं। इस प्रांत में किरगिज़ लोगों के साथ-साथ रूसी, यूक्रेनी, जर्मन, कोरियाई और अन्य जातियों के लोग बसते हैं। चुय प्रांत के दक्षिणी भाग में किरगिज़ आला-तू के पहाड़ हैं जो तलास प्रांत की सीमा पर भी लगे हुए हैं।
ड्यून (उपन्यास)
पृष्ठभूमि
ड्यून वर्तमान से २३,००० वर्षों से भी अधिक भविष्य में दर्शाई गई कहानी है। मनुष्य ब्रह्माण्ड में फैल गए हैं और अनगिनत ग्रहीय मंडलों पर रहते हैं। इसपर एक मानवीय साम्राज्य फैला हुआ है, जिसके राजवंश का नाम कोर्रिनो वंश (House Corrino) है और उसी का वंशज शद्दाम चतुर्थ (Shaddam IV) सम्राट है। पूरे ब्रह्माण्ड को विभिन्न परिवारों में बाँटा जा चुका है और यह सभी कुल कोर्रिनो वंश से वफ़ादारी के बंधन में बंधे हैं लेकिन एक-दूसरे से भयंकर लड़ाइयाँ और दुश्मनियाँ रखते हैं। सम्राट भी इन लड़ाइयों को छुपकर बढ़ावा देता है ताकि कोई भी अन्य कुल इतना शक्तिशाली न बन सके कि कोर्रिनो वंश को कभी भी चुनौती दे पाए। कहानी से १०,००० वर्ष पूर्व बट्लरीयाइ जिहाद (Butlerian Jihad) नाम का एक महायुद्ध लड़ा गया था जिसकी वजह से कम्प्यूटरों और मशीनी बुद्धियों पर सख़्त पाबंदी लगा दी गई है। उनकी बजाए कुछ मॅन्टैट (mentat) नामक तीव्र-बुद्धि मनुष्य उभर गए हैं जो कम्पूटरों का काम कर पाते हैं और इन कुलों की सेवा में नौकरी करते हैं।
गुरु रविदास मंदिर भानोखेङी
गुरु रविदास मंदिर भानोखेङी हरियाणा के अम्बाला जिले के गाँव भानोखेङी में स्तिथ है। इसकी स्थापना सन १९९२ में हुई थी।
ड्यून (उपन्यास)
पृष्ठभूमि
अन्तरिक्षी संघ और बेने जॅज़ॅरिट की यह शक्तियाँ एक मेलोन्झ़ (melange) नामक पदार्थ ग्रहण करने पर निर्भर करती हैं, जिसे कभी-कभी "मसाला" (spice) बुलाया जाता है। इसे खाने वालों की आयु लम्बी हो जाति है और उन्हें भविष्य का भी कुछ बोध होने लगता है। मेलोन्झ़ केवल एक ही ग्रह पर मिलता है, जिसका नाम अर्राकिस (Arrakis) है। अर्राकिस का समूचा ग्रह एक भयंकर रेगिस्तान है। उसपर केवल एक फ़्रॅमॅन (Fremen) नाम की मनुष्य जनजाति रहती है, जो ख़ुंख़ार लड़ाके हैं और रेगिस्तान में रहने वाले भीमकाय रेतकृमियों (sandworms) पर सवारी करते हैं। यह भयंकर रेतकृमि आधे किलोमीटर लम्बे और १५० फ़ुट मोटे होते हैं। पानी की कमी से फ़्रॅमॅन क़बीलों में कुछ अजीब धार्मिक और सामाजिक धारणाएँ आ गई हैं। किसी की मृत्यु होनेपर उसके शरीर का सारा पानी निकलकर बचा लिया जाता है। थूकने को स्वागत का संकेत माना जाता है क्योंकि इसमें थूकने वाला अपने शरीर के पानी का कुछ अंश न्योछावर कर रहा है। वे मेलोन्झ़ भी बहुत खाते हैं, जो उन्हें अपनी जान जोखिम में डालकर रेतकृमियों को मारकर मिलता है। अन्य मनुष्यों की तुलना में चोट लगने पर उनका रक्त फ़ौरन बहना बंद हो जाता है ताकि शरीर से पानी न निकले। उनकी नज़रों में साधारण मनुष्यों के चेहरे पर "पानी का मोटापा" नज़र आता है, यानि उन्हें साफ़ दिखता है कि वह व्यक्ति बहुत अधिक पानी से संपन्न है। बेने जॅज़ॅरिट की स्त्रियाँ इनके धर्म में अपने विचार डालने में हज़ारों सालों से सक्रीय रहीं हैं। यह मानते हैं कि एक दिन इस ग्रह के बहार से एक "लिसान अल-गाइब" (Lisan al-Gaib) नामक पुरुष आकर अर्राकिस पर हरयाली लाएगा और फ़्रॅमॅन जाति के उत्थान में उनका नेतृत्व करेगा। उनका धर्म एक सुन्नी इस्लाम और बौद्ध धर्म के ज़ेनसुन्नी (Zensunni) नामक मिश्रण से हज़ारों साल पूर्व शुरू हुआ था।
ड्यून का उपन्यास ऍट्रेइडीज़ कुल (House Atreides) के राजकुमार पॉल ऍट्रेइडीज़ (Paul Atreides) पर केन्द्रित है। इसके परिवार को सम्राट द्वारा अर्राकिस ग्रह का नियंत्रण सौंपा जाता है। ऍट्रेइडीज़ कुल की शक्ति बढ़ रही थी और सम्राट उसे ख़त्म करना चाहता था। अर्राकिस पर पहले से हार्कोनेन कुल (House Harkonnen) का क़ब्ज़ा था जिसकी ऍट्रेइडीज़ कुल से पुरानी शत्रुता थी। सम्राट ने हार्कोनेन कुल के सरताज, सामंत हार्कोनेन (Baron Harkonnen), के साथ मिलकर ऍट्रेइडीज़ कुल को अर्राकिस पर फंसाकर ध्वस्त करने की साज़िश रची।
कथानक
जब ऍट्रेइडीज़ परिवार अर्राकिस पहुँचता है तो हार्कोनेन की सेनाएँ उनपर धोखे से हमला करने के लिए तैयार बैठी हैं। उनमें सम्राट ने अपनी भी फौजें वेष बदलकर डाल रखी हैं। लेटो ऍट्रेइडीज़ एक निपुण शासक हैं और अपने लोगों और अर्राकिस की फ़्रॅमॅन आबादी के साथ अच्छा सलूक करते हैं, जिस से उनकी सेना उनके लिए मर-मिटने को तैयार है। हार्कोनेन का हमला होता है लेकिन ऍट्रेइडीज़ सेना उन्हें हरा देती है। हार्कोनेनों ने एक ऍट्रेइडीज़ के चिकित्सक को दबाव डालकर अपना आदमी बना लिया होता है जो धोखे से लेटो ऍट्रेइडीज़ को हार्कोनेनों के हवाले कर देता है। लेटो ऍट्रेइडीज़ मारा जाता है, लेकिन पॉल और जॅसिका बचकर रेगिस्तान में निकल जाते हैं। अर्राकिस पर हार्कोनेन राज फिर आ जाता है और सम्राट की फ़ौजें भी उनकी मदद कर रही होती हैं। वहाँ उन दोनों की शक्तियाँ उनकी एक फ़्रॅमॅन क़बीले का हिस्सा बनाने में मदद करती हैं। पॉल की एक शानी (Chani) नाम की फ़्रॅमॅन प्रेमिका बन जाती है जिस से उनका एक पुत्र पैदा होता है।
धीरे-धीरे पॉल को आभास होता है कि फ़्रॅमॅन एक ऐसी शक्ति हैं जिनके आगे कोई भी नहीं टिक सकता। पॉल की शक्तियाँ देखकर फ़्रॅमॅन भी मानने लगते हैं की यही वह पुरुष हैं जिसके बारे में उनका धर्म बतलाता है। पॉल को एक नया फ़्रॅमॅन नाम दिया जाता है: मुअद'दिब (Muad'Dib)। पॉल अपनी फ़्रॅमॅन सेनाओं के साथ हार्कोनेनों के विरुद्ध जिहाद छेड़ देता है। अब एक लड़ाई का सिलसिला छिड़ जाता है जिसमें पॉल विजयी होने लगता है। उसे एक ऐसा तरीका भी ज्ञात हो जाता है जिस से पूरे ग्रह पर मेलोन्झ़ बनाना बंद हो जाएगा। अगर उसने ऐसा किया तो अन्तरिक्षी संघ, बेने जॅज़ॅरिट और साम्राज्य तीनों ठप्प हो जाएँगे। उपन्यास के अंत में पॉल और सम्राट की आमने सामने की तकरार होती है, जिसके बाद सम्राट अपनी गद्दी छोड़ने को राज़ी हो जाता है। वह अपनी बेटी इरुलन (Irulan) का हाथ पॉल को विवाह में देता है और साम्राज्य एकजुट रखने के लिए पॉल को उस से शादी करनी होती है, हालांकि उसकी वास्तव में पत्नी शानी ही रहती है। पॉल पूरे ज्ञात ब्रह्माण्ड का सम्राट बन जाता है। अन्य उपन्यासों में इसी बिंदु से शुरू कर के कहानी को आगे बढ़ाया जाता है।
कल्ला जी राठौड़
कल्ला जी राठौड़ (आश्विन शुक्ल अष्टमी, सामियाना गांव नागोर, 1601 विक्रमी - 1624 विक्रमी) राजस्थान के एक राजपूत योद्धा थे जिन्हें लोकदेवता माना जाता है। ये मेड़ता के राव जयमल के छोटे भाई आसासिंह के पुत्र थे। इन्होने मेवाड़ के लिये महाराणा प्रताप के साथ अकबर से युद्ध किया था। ये तीसरे साका युद्ध (विक्रम संवत 1624) में चित्तौड़गढ़ में अकबर से लड़ते हुए वीरगति को प्राप्त हो गये थे।
इतिहास
लोकदेवता कल्ला जी राठौड़ / बलिदान दिवस – 24 फरवरी राजस्थान में अनेक वीरों ने मातृभूमि की रक्षा के लिए अपना बलिदान दिया, जिससे उनकी छवि लोकदेवता जैसी बन गयी। कल्ला जी राठौड़ ऐसे ही एक महामानव थे। उनका जन्म मेड़ता राजपरिवार में आश्विन शुक्ल 8, विक्रम संवत 1601 को हुआ था। इनके पिता मेड़ता के राव जयमल के छोटे भाई आसासिंह थे। भक्तिमती मीराबाई इनकी बुआ थीं। कल्ला जी की रुचि बचपन से सामान्य शिक्षा के साथ ही योगाभ्यास, औषध विज्ञान तथा शस्त्र संचालन में भी थी। प्रसिद्ध योगी भैरवनाथ से इन्होंने योग की शिक्षा पायी। इसी समय मुगल आक्रमणकारी अकबर ने मेड़ता पर हमला किया। राव जयमल के नेतृत्व में आसासिंह तथा कल्ला जी ने अकबर का डटकर मुकाबला किया; पर सफलता न मिलते देख राव जयमल अपने परिवार सहित घेरेबन्दी से निकल कर चित्तौड़ पहुँच गये। राणा उदयसिंह ने उनका स्वागत कर उन्हें बदनौर की जागीर प्रदान की। कल्ला जी को रणढालपुर की जागीर देकर गुजरात की सीमा से लगे क्षेत्र का रक्षक नियुक्त किया। कुछ समय बाद कल्ला जी का विवाह शिवगढ़ के राव कृष्णदास की पुत्री कृष्णा से तय हुआ। द्वाराचार के समय जब उनकी सास आरती उतार रही थी, तभी राणा उदयसिंह का सन्देश मिला कि अकबर ने चित्तौड़ पर हमला कर दिया है, अतः तुरन्त सेना सहित वहाँ पहुँचें। कल्ला जी ने विवाह की औपचारिकता पूरी की तथा पत्नी से शीघ्र लौटने को कहकर चित्तौड़ कूच कर दिया। महाराणा ने जयमल को सेनापति नियुक्त किया था। अकबर की सेना ने चित्तौड़ को चारों ओर से घेर लिया था। मेवाड़ी वीर किले से निकलकर हमला करते और शत्रुओं को हानि पहुँचाकर फिर किले में आ जाते। कई दिनों के संघर्ष के बाद जब क्षत्रिय वीरों की संख्या बहुत कम रह गयी, तो सेनापति जयमल ने निश्चय किया कि अब अन्तिम संघर्ष का समय आ गया है। उन्होंने सभी सैनिकों को केसरिया बाना पहनने का निर्देश दिया। इस सन्देश का अर्थ स्पष्ट था। 23 फरवरी, 1568 की रात में चित्तौड़ के किले में उपस्थित सभी क्षत्राणियों ने जौहर किया और अगले दिन 24 फरवरी को मेवाड़ी वीर किले के द्वार खोल कर भूखे सिंह की भाँति मुगल सेना पर टूट पड़े। भीषण युद्ध होने लगा। राठौड़ जयमल के पाँव में गोली लगी। उनकी युद्ध करने की तीव्र इच्छा थी; पर उनसे खड़ा नहीं हुआ जा रहा था। कल्ला जी ने यह देखकर जयमल के दोनों हाथों में तलवार देकर उन्हें अपने कन्धे पर बैठा लिया। इसके बाद कल्ला जी ने अपने दोनों हाथों में भी तलवारें ले लीं। चारों तलवारें बिजली की गति से चलने लगीं। मुगल लाशों से धरती पट गयी। अकबर ने यह देखा, तो उसे लगा कि दो सिर और चार हाथ वाला कोई देवता युद्ध कर रहा है। युद्ध में वे दोनों बुरी तरह घायल हो गये। कल्ला जी ने जयमल को नीचे उतारकर उनकी चिकित्सा करनी चाही; पर इसी समय एक शत्रु सैनिक ने पीछे से हमला कर उनका सिर काट दिया। सिर कटने के बाद के बाद भी उनका धड़ बहुत देर तक युद्ध करता रहा।
लारा मारिट्ज
लारा मारिट्ज (जन्म 7 जनवरी 2001) एक आयरिश क्रिकेटर हैं। उन्होंने 7 मई 2017 को 2017 दक्षिण अफ्रीका चतुष्कोणीय श्रृंखला में भारत के खिलाफ महिला एक दिवसीय अंतर्राष्ट्रीय क्रिकेट (मवनडे) की शुरुआत की। उन्होंने 6 जून 2018 को न्यूजीलैंड महिला के खिलाफ आयरलैंड के लिए महिला ट्वेंटी 20 अंतर्राष्ट्रीय क्रिकेट (मटी20आई) की शुरुआत की। वह स्कॉर्चर्स के लिए महिला सुपर सीरीज में खेलती हैं।
जून 2018 में, उन्हें 2018 आईसीसी महिला विश्व ट्वेंटी 20 क्वालीफायर टूर्नामेंट के लिए आयरलैंड की टीम में नामित किया गया था। अक्टूबर 2018 में, उन्हें वेस्टइंडीज में 2018 आईसीसी महिला विश्व ट्वेंटी 20 टूर्नामेंट के लिए आयरलैंड की टीम में नामित किया गया था। अगस्त 2019 में, उन्हें स्कॉटलैंड में 2019 आईसीसी महिला विश्व ट्वेंटी 20 क्वालीफायर टूर्नामेंट के लिए आयरलैंड की टीम में नामित किया गया था। अक्टूबर 2019 में, ऑस्ट्रेलिया में पांच मैचों की श्रृंखला से पहले, उन्हें महिला वैश्विक विकास दस्ते में नामित किया गया था। जुलाई 2020 में, उन्हें अगले वर्ष के लिए क्रिकेट आयरलैंड द्वारा एक गैर-रिटेनर अनुबंध से सम्मानित किया गया।
कम्प्यूटेशनल आपराधिकी
कम्प्यूटेशनल अपराध विज्ञान एक अंतःविषय क्षेत्र है जो कंप्यूटिंग विज्ञान तरीकों का उपयोग करता है औपचारिक रूप से, अपराध अवधारणाओं को परिभाषित जटिल घटनाओ के बारे में हमारी समझ में सुधार और संबंधित समस्याओं के लिए समाधान उत्पन्न करने मे आसान बना देता है।
तरीके
कम्प्यूटिंग विज्ञान मे जो तरीकों का इस्तेमाल किया जा रहा है वो है: